b'\n_START_ARTICLE_\nKostnina\n_START_PARAGRAPH_\nKostn\xc3\xadna (tudi kostno ali osalno tkivo) je opornina, sestavljena iz osteocitov in poapnele medceli\xc4\x8dnine. Tvori \xc4\x8dvrsti del kosti.\n_START_SECTION_\nVrste\n_START_PARAGRAPH_\nPoznamo dve vrsti kostnine: kompaktno in spongiozno kostnino. Kompaktna kostnina gradi skrajno trde vrhnje plasti kosti, spongiozna kostnina (tudi puhlica) pa zapolnjuje luknji\xc4\x8dast osrednji del. Sicer sta obe vrsti tkiva biolo\xc5\xa1ko enaki, razlika je v razporejenosti mikrostruktur.\n_START_SECTION_\nKostnina/kost\n_START_PARAGRAPH_\nIzraza kostnina in kost je treba razlikovati. Kosti so organi, ki jih poleg kostnine gradijo \xc5\xa1e \xc5\xbeile, kostni mozeg, povrhnjica in \xc5\xbeivci. Izraz kostnina se nana\xc5\xa1a le na mineralni matriks, ki gradi \xc4\x8dvrste dele kosti.'